62024CJ0070_INF
Presuda Suda (šesto vijeće) od 1. kolovoza 2025. –Komisija/Španjolska (Direktiva o ravnoteži između poslovnog i privatnog života)
(predmet C-70/24)
„Povreda obveze države članice – Članak 258. UFEU-a – Ravnoteža između poslovnog i privatnog života roditelja i pružatelja skrbi – Direktiva (EU) 2019/1158 – Članak 20. stavak 1. – Neprenošenje i nepriopćavanje mjera za prenošenje – Članak 260. stavak 3. UFEU-a – Zahtjev za plaćanje paušalnog iznosa i dnevne novčane kazne – Kriteriji za utvrđivanje iznosa sankcije”
1.
Tužba zbog povrede obveze – Direktiva 2019/1158 – Neprenošenje u propisanim rokovima – Nepriopćavanje mjera za prenošenje – Povreda obveze
(čl. 258. UFEU-a; Direktiva 2019/1158 Europskog parlamenta i Vijeća, čl. 12. i čl. 20. st. 1. i 4.)
(t. 57.-66., t. 1. i 2. izreke)
2.
Tužba zbog povrede obveze – Presuda Suda kojom se utvrđuje povreda obveze – Povreda obveze priopćavanja mjera za prenošenje direktive – Novčane sankcije – Diskrecijska ovlast Suda – Kriteriji
(čl. 260. st. 3. UFEU-a; Direktiva 2019/1158 Europskog parlamenta i Vijeća, čl. 20. st. 1.)
(t. 83.-115., t. 3. izreke)
Izreka
1.
Time što do isteka roka utvrđenog u obrazloženom mišljenju Europske komisije nije donijela zakone i druge propise koji su potrebni za usklađivanje s Direktivom (EU) 2019/1158 Europskog parlamenta i Vijeća od 20. lipnja 2019. o ravnoteži između poslovnog i privatnog života roditelja i pružatelja skrbi i o stavljanju izvan snage Direktive Vijeća 2010/18/EU te, posljedično, time što Komisiji nije priopćila te odredbe, Kraljevina Španjolska povrijedila je obveze koje ima na temelju članka 20. stavka 1. Direktive 2019/1158.
2.
Time što do dana kada je Sud ispitivao činjenice nije donijela mjere potrebne za prenošenje odredbi Direktive 2019/1158 u svoje nacionalno pravo niti je, posljedično, priopćila te mjere Europskoj komisiji, Kraljevina Španjolska nastavila je povređivati svoju obvezu.
3.
Kraljevini Španjolskoj nalaže se da Europskoj komisiji plati:
–
paušalni iznos od 6832000 eura;
–
u slučaju da se povreda utvrđena u točki 1. izreke nastavi na dan objave ove presude, dnevnu novčanu kaznu u iznosu od 19700 eura, od tog dana do dana kad ta država članica prestane s tom povredom.
4.
Kraljevini Španjolskoj nalaže se da, uz vlastite, snosi i troškove Europske komisije.